芮乃伟刘正杰书法绘画联展17日余姚博物馆举行新年快乐
芮乃伟刘正杰书法绘画联展
1月17日至24日，芮迺伟书法，刘正杰绘画联展将在余姚市博物馆举行。芮迺伟（芮乃伟）是中国著名职业女子棋手，多次获得世界女子冠军，全国冠军，还曾打进过应氏杯半决赛。
作品展示：施肩吾《忆四明山泉》
序芮九段刘师书画联展
人非无求，皆有所售，有所习，有所溺。欲以分别高下，非究天人之际不能。庄子曰：以道观之，物无贵贱；以物观之，自贵而相贱。今欲别人事之高下，但自贵而相贱，且与物等。何则，世风俭刻，名色交争，我执日固，去道日远矣。
正杰方年少，牧牛天台山中，多识树石水云之胜，第未同其性情。物我固殊，无由交通焉。及习画，旦暮临写，知前人神采所自，毕竟天然。因复写生于天台山间，年数旬焉，温故而知新。因迹及四方，奇峰搜尽，丘壑既富，落墨有神。其为人也，敦厚敏锐，不事矫饰，奖掖后进，好义济急。昔识师于国清山下，形貌磊落，神契山水，而尺幅不修，言笑质直。每批评当世，自谓匠工，才名高下，略无执著，山水间藏身含器，无所拘滞也。
四明山秀出浙东，山水宛转，烟霞变化。王公造画院大岚之阳，平明开通。刘师邀游，多识英俊。江芮伉俪一时国手，江师练达，芮师简静，